
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 24P/46/2024 8124202075 03. 05. 2024 JUDr. Lenka Benčová ECLI:SK:OSPO:2024:8124202075.2
ROZSUDOK V MENE SLOVENSKEJ REPUBLIKY Okresný súd Prešov sudkyňou JUDr. Lenkou Benčovou v právnej veci navrhovateľky: A. B., C. D., nar. XX.X.XXXX, trvale bytom A. XXX/XX, E., 083 01, právne zastúpená: JUDr. Lukáš Kišeľak, advokát, Weberova č. 8, 080 01 Prešov, IČO: 42 083 591, proti manželovi navrhovateľky: F. B., C. B., nar. XX.X.XXXX, trvale bytom A. XXX/XX, E., 083 01, o rozvod manželstva a úpravu práv a povinností k maloletým dieťom: F. B., nar. X.X.XXXX a A. B., nar. XX.X.XXXX, v konaní zastúpené kolíznym opatrovníkom Úradom práce, sociálnych vecí a rodiny Prešov, takto rozhodol: I. Súd manželstvo A. B., C. D., nar. XX.XX.XXXX a F. B., nar. XX.XX.XXXX uzavreté dňa 10.04.2010, ktoré je zapísané v knihe manželstiev Matričného úradu Lipany vo zväzku XX, ročník XXXX, na strane X, pod poradovým číslom X, r o z v á d z a. II. Na čas po rozvode manželstva s c h v a ľ u j e rodičovskú dohodu v znení: 1. Maloletá F. B., nar. XX.XX.XXXX a maloletá A. B., nar. XX.XX.XXXX sa zverujú do osobnej starostlivosti matky. 2. Obaja rodičia sú oprávnení a povinní maloleté deti zastupovať a spravovať ich majetok. 3. Otec sa zaväzuje prispievať na výživu maloletej F. sumou vo výške 250,- Eur mesačne a na výživu maloletej A. sumou vo výške 200,- Eur mesačne, ktoré bude poukazovať k rukám matky vždy do 20. dňa v mesiaci vopred, počnúc dňom právoplatnosti výroku o rozvode opakovane do budúcna. 4. Styk otca s maloletými deťmi sa neupravuje. III. Žiaden z účastníkov n e m á nárok na náhradu trov konania. odôvodnenie: 1. Súd vyhlásil rozsudok za prítomnosti všetkých účastníkov, ktorí sa po jeho vyhlásení vzdali odvolania, čo potvrdili svojimi podpismi. 2. V súlade s § 221 písm. a) zákona č. 160/2015 Z.z. Civilného sporového poriadku v spojení s § 2 ods. 1 zákona č. 161/2015 Z.z. Civilného mimosporového poriadku, písomné vyhotovenie rozsudku neobsahuje odôvodnenie.
Poučenie: P o u č e n i e: Proti tomuto rozsudku odvolanie nie je prípustné, lebo účastníci sa vzdali odvolania po jeho vyhlásení (§ 368 Civilného sporového poriadku). Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 CMP). Nakoľko sa účastníci konania vzdali po vyhlásení rozhodnutia, jeho odôvodnení a poučení o opravnom prostriedku práva odvolania, nadobudne tento rozsudok právoplatnosť dňom jeho doručenia poslednému z nich. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 CMP). Na výkon rozhodnutia vo veciach maloletých je miestne príslušný súd, v ktorého obvode má maloletý bydlisko určené dohodou rodičov alebo iným zákonným spôsobom (§ 371 ods. 1 CMP). Rozsudky o výživnom sú vykonateľné doručením (§ 44 CMP). UPOZORNENIE: Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 Zákona o rodine)

